**Saunakylä** on Jämsässä sijaitseva yleinen sauna ja ulkomuseo. Se sijaitsee valtatie 9:n itäpuolella noin seitsemän kilometriä Himoksesta koilliseen ja 13 kilometriä Jämsän keskustasta koilliseen. Etäisyys Jyväskylän keskustaan on 44 kilometriä ja Tampereelle runsaat sata kilometriä.

Historia
--------

### Muuramen Saunakylä

Saunakylän edeltäjä *Muuramen Saunakylä* perustettiin Muurameen vuonna 1983 ja sen vihki käyttöön silloinen tasavallan presidentti Mauno Koivisto. Muuramen Saunakylässä oli enimmillään noin 30 saunaa. Saunakylä oli Muuramen kunnan omistuksessa vuodesta 1985. Toiminta Muuramessa loppui vuonna 2010 ja saunakylälle alettiin etsiä uutta paikkaa seuraavana vuonna.

### Saunojen siirtäminen

Muuramen kunta etsi saunakylälle vielä keväällä 2011 uutta yrittäjää yhteistyössä Jyväskylän seudun kehittämisyhtiö Jykesin, Jyväskylän kaupungin ja Sauna from Finland -hankkeen kanssa ja Muuramen kunnanjohtaja Ari Ranta-aho uskoi, että Saunakylä avattaisiin kesän aikana. Muurame halusi irtautua omistuksistaan pääosin kustannussyistä. Muurame kävi neuvotteluja Jyväskylässä sijaitsevan Savutuvan apajan kanssa, mutta Jämsän kaupungin otettua yhteyttä marraskuussa neuvottelut aloitettiin uudelleen. Jämsä halusi Muuramen saunakylän alueelleen matkailukohteeksi Himoksen läheisyyteen, ja toivoi saavansa hankkeeseen valtiolta rahoitusta.

Uudeksi sijainniksi kaavailtiin alkuun Kukkaismäkeä, jonne saunat oli tarkoitus siirtää kesällä 2012. Kylän hallintaa varten oli tarkoitus perustaa Suomen Saunamuseoyhdistys, mutta yhdistyksen rekisteröinnin hitauden takia saunojen siirtoa ei saatu aloitettua ajallaan. Kaupunginjohtaja Ranta-ahon mukaan tavoitteena oli, että saunoja voisi alkaa siirtää yhdistyksen rekisteröimisen jälkeen esisopimuksella heinä–elokuussa. Sijainnin muuttumisesta huolimatta Muuramen kunnan nimen oli tarkoitus pysyä saunakylän nimessä.

Siirto Kukkaismäkeen ei toteutunut, vaan maaliskuussa 2013 kerrottiin, että saunat siirretään Patapirtin yhteyteen. Suomen Saunakultuuri ry:n varapuheenjohtaja Marko Simonen perusteli paikkaa Himoksen läheisyydellä ja saunojen sopimisella Patapirtin kokonaisuuteen: "Sijainti Himoksen välittömässä läheisyydessä on parempi Jämsän matkailua ajatellen tulevaisuudessa. Kylä sopii siihen idylliin ja kokonaisuuteen todella hienosti. Himoksen läheisyys on myös hyvä siinä." Saunoja oli tarkoitus alkaa siirtää tulevana kesänä.

### Jämsän Saunakylä

Marraskuussa 2014 Suomen Saunakulttuuri ry osti Kukkaismäen Matkailutilan yrittäjältä noin kolmen hehtaarin suuruisen tontin Jämsän Juokslahdelta Päijänteen rannalta. Jämsän Saunakylää varten perustettiin Suomen Saunakulttuuri ry. Noin kolmen hehtaarin laajuista aluetta oli suunnittelemassa myös arkkitehti Yoshimasa Yamada. Saunakylässä on 23 savusaunaa, joista vanhin on 1700-luvulta. Osa saunoista on aktiivikäytössä, osa on museoitu.

Lähteet
-------

1. ↑ . Tieto on haettu Wikidatasta.
2. ↑  Tampere - Juokslahti *Reittikartta.net*. Viitattu 8.7.2019.
3. ↑  Jyväskylä - Juokslahti *Reittikartta.net*. Viitattu 14.6.2022.
4. 1 2  Saunakylä *Saunaregion.fi*. Visit Central Finland.  Arkistoitu 8.7.2019. Viitattu 8.7.2019.
5. 1 2  Kupla, Päivi: Jämsä hamuaa saunakylää *Yle Uutiset*.  21.11.2011. Viitattu 14.6.2022.
6. ↑  Liikkanen, Lassi: Saunakylä on savusaunojen elämyspuisto  30.7.2020. Saunologia.fi. Viitattu 14.6.2022.
7. 1 2  Savela, Sanna: Muuramen Saunakylä muuttaa Jämsään *Yle Uutiset*.  15.1.2015. Viitattu 14.6.2022.
8. ↑  Saunakylä saattaa muuttaa Jyväskylään *Yle Uutiset*.  5.5.2011. Päivitetty 20.4.2012. Viitattu 14.6.2022.
9. ↑  Roiha, Marja: Saunakylä on hyvä brändi *Yle Uutiset*.  15.6.2012- Päivitetty 8.3.2013. Viitattu 14.6.2022.
10. ↑  Savela, Sanna: Saunakylälle löytyi uusi koti *Yle Uutiset*.  8.3.2013. Viitattu 14.6.2022.

Aiheesta muualla
----------------

* Maaseutu.fi: Saunakylä - ikimuistoiset löylyt savusaunassa (Arkistoitu – Internet Archive)
* Aamulehti: Jämsässä avataan lauantaina saunakylä – Ensimmäisenä pääsee nauttimaan savusaunan löylyistä (7.6.2017) (Arkistoitu – Internet Archive)
* Yle: Jämsään siirretty Saunakylä valmis ehkä viiden vuoden päästä (1.8.2018)


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Saunakylä (Q65172414)ohje |
| --- |
|  |
| esiintymä kohteesta | ulkomuseo, yleinen sauna |
|  |
| valtio | Suomi |
|  |
| sijaitsee hallinnollisessa alueyksikössä | Muurame, Jämsä |
|  |
| katuosoite | Pataniemi 420 |
|  |
| postinumero | 42100 |
|  |
| koordinaatit | 61°55′44″N 25°21′11″E﻿ / ﻿61.929°N 25.353°E﻿ / 61.929; 25.353 |
|  |
|  |

 |